Diari Oficial de la Generalitat Valenciana


Sumari del DOGV 493, del 24-12-1986 (1986/807837)

DECRET 39/1986, de 12 de desembre, del President de la Generalitat Valenciana, pel qual es regula la concessió d'ajudes a les empreses periodístiques radicades a la Comunitat Valenciana, editores de públicacions periòdiques no diàries
------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/12/12/39/dof/vci/html**

### Dades del document

Número de DOGV
:   493

Data del DOGV
:   24-12-1986

Secció del DOGV
:   DISPOSICIONS GENERALS

Número del document
:   1986/807837


Data del document
:   12-12-1986

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 39/1986, de 12 de desembre, del President de la Generalitat Valenciana, pel qual es regula la concessió d'ajudes a les empreses periodístiques radicades a la Comunitat Valenciana, editores de publicacions periòdiques no diàries.  
La política de mitjans de comunicació social que el Govern Autonòmic es proposa amb aquesta norma, parteix del reconeixement objectiu de la importància dels mitjans, en el procés de consolidació de l'autonomia, en la recuperació i enriquiment de la cultura pròpia, en la normalització lingüística del valencià i, en definitiva, en l'enfortiment d'una estructura informativa comunitària que sempre hi ha en la base d'una societat democràtica.   
Des d'aquesta perspectiva i a partir de la nostra realitat efectiva del sector de la informació escrita, ha d'entendre's aquesta mesura normativa que dirigeix l'atenció cap a l'estímul, foment i desplegament de la premsa local en les dues llengües oficials de la Comunitat Valenciana, tot atenent precisament els aspectes que no contemplen les ajudes establertes des de l'Administració de l'Estat, i actuant per tant, de manera complementària i amb absoluta coherència des del nostre àmbit amb les mateixes actuacions administratives.   
La norma desplega l'article 37.2 de l'Estatut d'Autonomia, que atribueix a la Generalitat Valenciana el desenvolupament legislatiu i l'execució del règim de premsa en el marc de les normes bàsiques de l'Estat; és convergent amb el que disposa la Llei 29/1984, de 2 d'agost i contribueix a fer efectiu el mandat dirigit al Consell en l'article 25.3 de la Llei de la Generalitat Valenciana 4/1983, de 23 de novembre.   
Fent ús de la facultat que em confereix l'article tercer del Decret 152/1985, de 4 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència, en relació amb l'article 35 i 41 de la Llei de la Generalitat Valenciana 5/1983, de 30 de desembre, de Govern Valencià,   
DECRETE:  
Article primer  
S'estableix un règim d'ajudes a les empreses periodístiques domiciliades a la Comunitat Valenciana, editores de publicacions d'interés general, de periodicitat no diària ni superior a la mensual, escrites en qualsevol de les dues llengües oficials, difoses fonamentalment en l'àmbit de la Comunitat Valenciana.   
Article segon  
Queden excloses d'aquest règim d'ajudes les empreses o entitats editores de les publicacions següents:   
1. Els butlletins de les Institucions, les publicacions dels partits polítics, associacions religioses, Entitats públiques i les de distribució gratuïta.   
2. Les publicacions que hagen deixat d'editar-se amb anterioritat al termini de presentació de les sol·licituds d'ajudes.   
3. Les publicacions editades per empreses en les quals concórreguen les circumstàncies que preveu l'article quart, apartat dos.   
4. Les publicacions que, estant impreses en format «tabloide», no assolesquen un mínim de 16 pàgines i les que tenint un format de dimensió inferior a l'esmentat no tinguen almenys 32 pàgines.   
5. Les publicacions el contingut de les quals no siga d'informació general.   
6. Les publicacions que perceben subvencions amb càrrec als Pressuposts Generals de l'Estat.   
Article tercer  
Les ajudes que regula aquesta disposició són de dos tipus:   
a) Subvenció en concepte d'edició i difusió d'exemplars.   
b) Subvenció per l'especial utilització del valencià de la publicació.   
Article quart  
Un. Les subvencions per difusió consistiran en l'abonament d'una quantitat o mòdul (M) multiplicat pel nombre d'exemplars difós en l'any anterior al de la sol·licitud de la subvenció.   
Anualment, per Resolució de la Direcció General de Mitjans de Comunicació Social, s'establirà la quantia del mòdul (M), en funció de les disponibilitats pressupostàries i de les sol·licituds hagudes.   
Dos L'obtenció d'aquestes subvencions és incompatible amb la percepció de les ajudes estatals per difusió, que estableix la Llei 29/1984, de 2 d'agost.   
Article cinqué  
Un. Les publicacions escrites íntegrament en valencià rebran una subvenció addicional consistent en una quantitat igual a l'obtinguda en concepte de difusió.   
Dos. Les publicacions que no estiguen íntegrament escrites en valencià, però que l'utilitzen almenys en un 50% de la paginació, rebran una subvenció addicional equivalent al 50% de la rebuda en concepte de difusió.   
Article sisé  
Les sol·licituds es formalitzaran mitjançant instància segons el model annex al present Decret, dirigida al Titular de la Direcció General de Mitjans de Comunicació Social i haurà d'anar acompanyada dels següents documents:   
a) Si el titular de l'empresa és una persona jurídica, còpia autoritzada dels estatuts socials; si és una societat, escriptura de constitució o de modificació inscrita en el Registre Mercantil. Si el titular de l'empresa és una persona física, fotocòpia del DNI.   
b) Si el signant de la sol·licitud actua en nom. d'altri, haurà d'acompanyar-hi el document que n'acredite l'apoderament.   
c) Rebut de la llicència fiscal.   
d) Declaració jurada del titular de l'empresa i factures de la impremta acreditatives del nombre d'exemplars difós en l'any anterior al de la sol·licitud de la subvenció.   
En el cas de les publicacions subjectes al control de l'Oficina de Justificació de Difusió, haurà de presentar-se necessàriament certificació expedida per aquesta.   
e) Les publicacions que s'acullen a la subvenció addicional per valencià, hauran de presentar declaració jurada sobre el percentatge d?utilització d'aquest, en la seua paginació.   
f) Els tres últims exemplars de la publicació de què es tracte apareguts en el mercat.   
Article seté  
Les instàncies es presentaran en el Registre General de la Presidència de la Generalitat Valenciana entre l'1 de gener i el 15 de febrer de cada any.   
Article vuité  
L'import total de les subvencions regulades pel present Decret estarà condicionat al crèdit que per a tal finalitat es consigne en els Pressupostos de la Generalitat Valenciana de cada any   
Article nové  
En el termini d'un mes, a comptar des de l'acabament del termini de presentació, el Titular de la Direcció General de Mitjans de Comunicació Social resoldrà sobre la procedència de concessió de la subvenció i quantia que s'atorgarà sense discriminació a les empreses periodístiques que reunesquen els requisits i aporten la documentació exigida en el present Decret.   
Article deu  
La Direcció General de Mitjans de Comunicació Social, podrà comprovar en qualsevol moment l'exactitud de les dades declarades pels sol·licitants.   
En el cas que es comprove la falsedat de cap d'aquestes dades, el sol·licitant perdrà el dret a la subvenció, sense perjudici de les altres responsabilitats a què pogués donar lloc.   
DISPOSICIÓ FINAL  
El present Decret vigirà el mateix dia de la publicació en el Diari Oficial de la Generalitat Valenciana.   
València, a 12 de desembre de 1986.   
El President de la Generalitat,  
JOAN LERMA I BLASCO  
ANNEX  
El Sr major d'edat, amb DNI nº   
domiciliat a C/ , en nom  
propi o de (si s'escau, empresa periodística)   
editora de la publicació   
nº d'identificació fiscal Í domicili social   
Exposa: Que segons que disposa el Decret 39/1986, de 12 de desembre, del President de la Generalitat Valenciana, pel qual es regula la concessió d'ajudes a les empreses periodístiques radicades a la Comunitat Valenciana (DOGV núm. 493, de 24 de desembre), la publicació  
 s'edita en un format   
el seu contingut és   
i el nombre de pàgines ..................................   
SOL·LICITA: La concessió d'una subvenció pel nombre d?exemplars difosos per la citada publicació durant Pany   
- Una subvenció addicional per utilització del valencià en la citada publicació.  
S'adjunta a la present sol·licitud, la documentació exigida en l'article sisé del Decret esmentat.  
 (Data i signatura del sol·licitant)


Còpia Permalink ELI